stanford-oval/wikipedia huggingface dataset:
Mysterio
Historia

Quentin Beck oli aikaisemmin Hollywoodin suurimpia erikoistehosteiden tekijöitä. Hän meni työssään niin pitkälle, että kehitti erilaisia helposti käytettäviä mekanismeja tehosteiden luomiseen. Näitä jopa pelkän ajatuksen voimalla toimivia laitteita Beck yhdisti pukuun niin, että kaikki oli pääasiassa helposti hallittavissa.
Myöhemmin hän sai potkut ja hänen maineensa tuhoutui. Täten hän päätti työnsä avulla ensin ajaa esimiehensä hulluiksi ja myöhemmin alkoi superroistoksi, Mysterioksi tehden ensimmäisen keikkansa Tinuri-nimiselle rikolliskeksijälle.  Tämän jälkeen Mysterio kehitti yhdessä Tinurin kanssa puvun, joka sisältää kaikki Mysterion käyttämät aseet sähköshokeista savupilviin ja hologrammeihin.
Kerran vankilaan jouduttuaan Beck lavasti kuolemansa, jonka jälkeen Beckin ystävä Daniel Berkhart jatkoi Mysterion uraa. J. Jonah Jameson palkkasi Berkhartin tuhoamaan Hämähäkkimies, mutta tämä sai selville Berkhartin juonet ja kukisti kokemattoman superroiston. Beck loppujen lopuksi palasi kuolleista ja otti Mysterion nimen taas omakseen ja liittoutui Tohtori Mustekalan Kuuden koplaan useaan otteeseen vain hävitäkseen Hämähäkkimiehelle ja muille supersankareille.
Uuden vuosituhannen koittaessa Beck sai tietää sairastavansa keuhkosyöpää ja kärsivänsä aivokasvaimesta. Järkyttyneenä saamastaan kuolemantuomiosta Beck alkoi suunnitella mahtavaa joutsenlauluaan, tarkoituksena ajaa Hämähäkkimies hulluksi ja lopulta tappaa tämä. Näihin aikoihin Hämähäkkimies ei ollut kuitenkaan aktiivinen, joten Beck päätti kostaa nöyryytyksensä Daredevilille. Mysterio tapatti lukuisia Daredevilin läheisiä ja siviilejä yrittäen saada Daredevilin uskomaan maailmanlopun olevan käsillä. Daredevil yhdessä Tohtori Oudon avulla saivat selville, ettei tapahtumien takana ole mitään yliluonnollista ja Daredevil kukisti Beckin, joka päätti elämänsä ampumalla itsensä murhattuaan ensin apulaisensa.
Tämän jälkeen Daniel Berkhart päätti palata Mysterioksi ja lavasti kuolemansa kymmeniä kertoja, jotta ihmiset uskoivat Beckin olevan yhä elossa. Berkhart liittyi myös Kuuden koplaan, jonka kokosi Hiekkamies. Berkhartin suurin saavutus oli saada senaattori Ward muistamaan olevansa avaruusolioiden hallinnassa. Tämän jälkeen Berkhart katosi maan alle peläten nöyryyttämänsä Venomin kostoa.
Kolmas Mysterio astui arenaalle, kun huumelordi ja mutantti Francis Klum osti Kingpiniltä Mysterion asun ja päätti kostaa veljensä ja rikosimperiuminsa kuoleman Daredevilille ja Hämähäkkimiehelle. Hämähäkkimiehen yllätykseksi Daniel Berkhart palasi maan alta auttamaan Hämähäkkimiestä taistelussa Klumia vastaan, koska hänen mielestään oli pyhäinhäväistys että Klum käytti Mysterion kunniakasta nimeä. Klum pakeni taistelusta nähtyään vuosia kuolleena olleen Quentin Beckin. Ei ole tiedossa, mitä Berkhartille tapahtui, mutta oletettavaa on, että kostaja Hämähäkkimies pidätti hänet tunnettuna rikollisena.
Voimat ja varusteet

Sekä Beck ja Berkhart hallitsivat erilaiset silmänkääntötemput ja stuntit hyvin ja olivat myös kokeneita aseiden käyttäjiä ja lähitaistelijoita. Francis Klumin mutanttivoima on kaukosiirtyminen, eli hän on ensimmäinen Mysterio, jolla on oikeita voimia temppujen sijaan.
Ultimate Mysterio

Ultimate Mysterio esiintyi Hämähäkkimies Hollywood-tarinassa, esittäen uuden Hämähäkkimies-elokuvan roistoa. Tarina naljaili oikeille Spiderman-elokuville eikä Mysteriota ole sen koomin nähty.
Mysterio muissa medioissa > Elokuvissa

Bruce Campbell esiintyi vaihtelevissa cameorooleissa Sam Raimin Spider-Man -elokuvissa. Campbellin oli tarkoitus esiintyä Mysterion roolissa elokuvasarjan neljännessä osassa, joka kuitenkin peruuntui ohjaaja Sam Raimin vetäydyttyä pois projektista.
Mysterio esiintyi Marvel Cinematic Universen elokuvassa Spider-Man: Far From Home (2019), jossa hahmoa esitti Jake Gyllenhaal. Quentin Beck väitti olevansa vaihtoehtoisesta Maasta ja väitti Elementaaleiksi kutsuttujen hirviöiden tulleen myös sieltä. Hän saa tiedotusvälineiltä nimen Mysterio ja pyytää Peter Parkerin ja Nick Furyn apua niiden pysäyttämisessä, mutta todellisuudessa Elementaalit olivat hologrammeja ja Beck entinen Stark-yhtiöiden työntekijä, joka oli alun perin kehittänyt Tony Starkin Captain America: Civil Warissa (2016) esittelemään hologrammiteknologian. Saatuaan potkut liiallisesta julkisuudenhimosta johtuvan henkisen epävakautensa vuoksi, hän ja joukko muita erotettuja työntekijöitä, kuten William Ginter Riva, Victoria Snow ja Janice Lincoln ja Gutes Guterman, pyrkivät Starkin kuoleman jälkeen lavastamaan Mysterion Kostajien veroiseksi sankariksi. Peter kuitenkin pysäyttää illuusion Elementaaliyhdistelmästä Lontoossa ja Beck saa surmansa valtaansa ottamien Stark-yhtiöiden droonien harhaan ampumista luodeista. Viikkoa myöhemmin TheDailyBugle.netin uutistenlukija J. Jonah Jameson paljasti saaneensa tuntemattomalta taholta manipuloidun videon, jossa Hämähäkkimiehen oli lavastettu murhanneen Beck drooneilla ja jossa Beck paljasti Peterin olevan Hämähäkkimies.
Elokuva Spider-Man: No Way Home (2021) jatkaa siitä mihin Far From Home jäi. Matt Murdock saa kumottua Peteriin ja tämän läheisiin kohdistuvat syytökset, mutta useimmat ihmisistä uskovat yhä Peterin olevan roisto ja Beckin olevan sankari. Peter päätyy turvautumaan Stephen Strangen apuun, joka Kof-Kolin riimuilla pyyhkii Beckin paljastuksen Peterin henkilöllisyydestä sekä ihmisten muistot Peterin olemassaolosta, myös Peterin läheisten muistot.
Mysterio Hämähäkkimiehen jaksossa ”Vaarallisia harhakuvia”.
Mysterio vuoden 2008 Hämmästyttävä Hämähäkkimies-animaatiosarjassa.
Yhdystie 2261

Yhdystie 2261 on yhdystie joka kulkee Loimaan Mellilästä Pöytyän Kumilaan. Tien pituus on 8 kilometriä.
Vironniemi

| Vironniemi> Estnäs |
| --- | --- |
 Kaupungin kartta, jossa Vironniemi korostettuna.  Helsingin kaupunginosat
Kaupunki:  Helsinki
Suurpiiri:  Eteläinen suurpiiri
Kaupunginosa nro:  101
Pinta-ala:  2,04 km² 
Väkiluku:  12 794 (31.12.2021)
Väestötiheys:  6 272 as./km²
Osa-alueet:  Kluuvi, Kruununhaka, Katajanokka
Postinumero(t):  00100, 00160, 00170
Lähialueet:  Kaartinkaupunki, Kamppi, Etu-Töölö, Siltasaari, Sörnäinen
Vironniemi (ruots. Estnäs) on Helsingin kantakaupungin ydinosan muodostava peruspiiri ja samalla Suomen hallinnollisen ja taloudellisen päätöksenteon keskus sekä Helsingin tärkeimpien kirkkojen sijaintipaikka. Vironniemellä sijaitsevat Presidentinlinna, Valtioneuvoston linna, Senaatintori, Tuomiokirkko, Uspenskin katedraali ja Suomen pankki.
Muita merkittäviä kohteita alueella ovat esimerkiksi Helsingin yliopiston päärakennus, Helsingin kaupungintalo, Helsingin päärautatieasema ja Postitalo. Usealla pankilla ja suuryrityksellä on pääkonttori Vironniemellä, samoin sieltä löytyvät Sokoksen ja Stockmannin tavaratalot ja maan suurimman päivälehden Helsingin Sanomien Sanomatalo. Kulttuurielämän ytimestä osa toimii Vironniemellä: Kansalliskirjasto, Kansallisteatteri, Ateneum, Kiasma ja Musiikkitalo.
Historiaa

Töölönlahdesta etelään työntyi aikoinaan kapea Kluuvinlahti, joka ulottui nykyisen Esplanadin puiston alueelle saakka. Siihen aikaan Vironniemellä tarkoitettiin mainitun lahden itäpuolelle jäänyttä aluetta.
Nykyisen Helsingin keskustan synty juontuu vuoteen 1640. Tuolloin kaupungin keskus siirrettiin Vironniemelle syntypaikastaan Vantaanjoen suusta, nykyisen Vanhankaupungin kaupunginosan maisemista.
Kaupunki kasvoi ja kehittyi. Se näkyy yhä: vanhat, 1700- ja 1800-luvulta peräisin olevat talot muodostavat noin neljänneksen alueen nykyisestä rakennuskannasta. Vielä 1850-luvulle saakka kaupungin rakentaminen keskittyi lähinnä Vironniemen alueelle ja sen eteläpuolelle.
Kun Kluuvinlahti 1800-luvulla vähitellen täytettiin, Vironniemen nimi jäi pois käytöstä muissa paitsi historiallisissa yhteyksissä. Vasta 1980-luvulla nimi palautettiin käyttöön peruspiirin nimenä, kun peruspiirijako otettiin käyttöön.
Vironniemen kaupunginosat ja naapurit

Vironniemen peruspiiri jakaantuu kolmeen hallinnolliseen osa-alueeseen (kaupunginosaan): Kruununhaka, Kluuvi ja Katajanokka.
Naapurikaupunginosia ovat eteläpuolella sijaitsevan Ullanlinnan peruspiiriin kuuluva Kaartinkaupunki. Lännessä Vironniemeä sivuavat Kampinmalmin peruspiirin osa-alueet Kamppi ja Etu-Töölö. Pohjoispuolella vieressä ovat Kallion peruspiirin Siltasaari Pitkänsillan toisella puolella ja Sörnäinen edellistä itäisemmän Hakaniemensillan takana.
Työpaikka ja koti tuhansille

Vironniemi on erittäin merkittävä työllistäjä (36 494 työpaikkaa, 31.12.2012) ja samalla 12 794 kaupunkilaisen koti (31.12.2021). Lähes 80 % alueen asuntokannasta on rakennettu ennen vuotta 1960 ja runsas 10 % 1980-luvulla, kun asuntotuotantoa ohjattiin Katajanokalle.
Alueen asukkaiden koulutustaso on peruspiireistä kaupungin toiseksi korkein: vuoden 2012 lopussa 55,6 prosenttia alueen asukkaista oli suorittanut korkea-asteen tutkinnon. Ruotsinkielisiä alueen asukkaista on 9,6 % (1.1.2014), mikä on selvästi korkeampi osuus kuin kaupungissa keskimäärin. Työttömyysaste on varsin alhainen ja tulotaso tavanomaista korkeampi.
Liikenneyhteydet ovat erinomaiset, joskin liikenne on ruuhkaista. Vironniemelle tai sen kautta kulkee lukuisia raitiotie-, linja-auto-, juna- ja lauttareittejä. Metron kaksi asemaa – Rautatientorin metroasema ja Helsingin yliopiston metroasema – sijaitsevat alueella. Liikenneväylät – kadut, ratapiha ja laiturialueet – ovat kuitenkin vallanneet noin 45 % kantakaupungin ytimen maapinta-alasta. Alueella sijaitsee useita arvostettuja koulutuslaitoksia, kuten Helsingin yliopisto ja Sibelius-lukio.
Aiheesta muualla

Wikimedia Commonsissa on kuvia tai muita tiedostoja aiheesta .
Estnäs hakuteoksessa Uppslagsverket Finland (2012). (ruotsiksi)
Vironniemi satelliitista.
Walt Brown

| Walt Brown> Henkilötiedot |
| --- | --- |
Syntynyt: 30. joulukuuta 1911 
Kansalaisuus:   Yhdysvallat
Formula 1 -ura
Aktiivivuodet:  1950–1951
Talli(t):  Kurtis Kraft
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1951
Walt Brown (30. joulukuuta 1911 Springfield, New York – 29. heinäkuuta 1951 Williams Grove, Pennsylvania) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun kausilla 1950 ja 1951 Kurtis Kraft -tallissa. Brown sijoittui vuoden 1950 kilpailussa 19:ksi ja vuonna 1951 26:ksi. Hän menehtyi kilpa-autoiluonnettomuudessa samana vuonna Williams Grove Speedwaylla.
Voima Kustannus

| Voima Kustannus Oy |
| --- | --- |
Yritysmuoto:  osakeyhtiö
Perustettu:  1999
Toimitusjohtaja:  Teemu Matinpuro
Puheenjohtaja:  Tuomas Rantanen
Avainhenkilöt:   Teemu Matinpuro  Tuomas Hiilamo  Markku Kangaspuro  Noora Ojala  Hannu Paloviita  Vilppu Rantanen  Lauri Rönkkö 
Kotipaikka:  Helsinki
Toimiala:  Aikakauslehtien kustantaminen
Liikevaihto:  370 002 € (2022)
Liikevoitto:  -2371 € (2022)
Henkilöstö:  6
Emoyhtiö:  
Omistaja:   Rosebud Books Oy  Suomen Rauhanpuolustajat  Luonto-Liitto  Maan ystävät  Tuomas Hiilamo  Tuomas Rantanen  Vilppu Rantanen 
Kotisivu:  voima.fi
Infobox OKVirheellinen NIMI-arvo: 
Voima Kustannus Oy on vuonna 1999 perustettu suomalainen mediakustantamo.
Julkaisut

Voima Kustannuksen julkaisemia lehtiä ovat joulukuussa 1999 aloittanut Voima ja lokakuussa 2008 käynnistetty verkkolehti fifi.voima.fi. Nykyisin verkkolehti ilmestyy osoitteessa voima.fi.
Kustantamo alkoi vuonna 2007 julkaista Le Monde diplomatiquen suomenkielistä versiota. Seuraavana vuonna sen kustantaminen siirtyi Into Kustannukselle, jonka samat osakkaat perustivat vuonna 2007.  Into Kustannus kustansi taskukirjamuotoisen suomenkielisen Diplon ohella vastaavassa formaatissa suomenkielistä Novaja Gazetan versiota sekä pamfletteja. Vuonna 2021 Le Monde diplomatique & Novaja Gazeta -lehden kustantajaksi vaihtui Voima Kustannus Oy:n tytäryhtiö.
Vuosina 2010–2014 Voima julkaisi ilmaista NHL – Normihomolehteä.
Yhtiö

Voima Kustannus Oy:n toimitusjohtaja on Teemu Matinpuro ja puheenjohtaja Tuomas Rantanen.
Yhtiön osakkaita ovat Rosebud Books, Suomen Rauhanpuolustajat, Luonto-Liitto, Maan Ystävät, Heikki Hiilamo, Tuomas Rantanen ja Vilppu Rantanen.
Voima Kustannus Oy saa vuosittain avustuksia opetus- ja kulttuuriministeriöltä. Vuonna 2013 avustukset olivat 35 000 € (Voima), 16 000 € (Fifi-verkkolehti) ja 10 000 € (Normihomolehti).
Aiheesta muualla

Voima-lehti
Le Monde diplomatique Suomi
Into Kustannus
Yhdystie 2270

Yhdystie 2270 on yhdystie joka kulkee Kaarinan Raadelmassa valtatien 1 moottoritien liittymältä seututien 110 risteykseen. Tien pituus on noin kilometri ja se kulkee koko matkan lähes viivasuorana. Tien osoitenimi on Raadelmantie koko matkan. Seututien 110 varrella sijaitsevaa pientä asuinaluetta lukuun ottamatta tien varrella ei sijaitse lainkaan rakennuksia tai muita palveluja.
Walt Ader

| Walt Ader> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1950
Talli(t):  Rae
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1950
Walter 'Walt' Ader (15. joulukuuta 1913, Long Valley, New Jersey – 25. marraskuuta 1982, Califon, New Jersey) oli yhdysvaltalainen moottoriurheilija. Hän osallistui vuonna 1950 kerran Indianapolis 500 -kilpailuun Rae-tallissa tullen sijalle 22. Ader ajoi myös 1940-luvulla AAA:n järjestämissä kansallisissa autokilpailuissa, joissa voitti yhden kilpailun.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1950 | Sampson Manufacturing | Rae | Offenhauser Straight L4 | GBR | MON | 500 22 | SUI | BEL | FRA | ITA | - | 0 |
Wade Hayes

| Wade Hayes> Henkilötiedot |
| --- | --- |
Syntynyt: 20. huhtikuuta 1969 Bethel Acres, Oklahoma, Yhdysvallat
Ammatti:  laulaja-lauluntekijä
Muusikko
Tyylilajit:  country
Levy-yhtiöt:  Columbia Records / Sony Conabor Records
Aiheesta muualla
www.wadehayes-woww.com
  [ Muokkaa Wikidatassa ] [ ohje ]  
Wade Hayes (s. 20. huhtikuuta 1969) on yhdysvaltalainen laulaja-lauluntekijä.
Hayesin isä oli ammattimuusikko, joka soitti baareissa Oklahoman alueella. Isänsä vaikutuksesta hän aloitti soittamisen jo lapsena. Aluksi hän soitti mandoliinia, mutta vaihtoi kitaraan 11-vuotiaana ja kehitti omanlaisen tyylinsä varhaisessa iässä. Hayes soitti kitaraa ja lauloi taustoja isän Country Heritage -yhtyeessä. Nashvilleen muutettuaan hän soitti demonauhoilla ja työsti samalla omaa materiaalia. Hän alkoi kirjoittaa kappaleita Chick Rainsin kanssa.
Esikoisalbumi Old Enough to Know Better julkaistiin vuonna 1995. Albumi myi kultaa Yhdysvalloissa ja Kanadassa, ja sen nimikappale, joka kronikoi hänen aiempaa elämäänsä Nashvillessa, nousi Billboardin Hot Country Singles & Tracks -listan (nykyisin Hot Country Songs) kärkeen. ”I’m Still Dancin’ with You”, ”Don’t Stop” and ”What I Meant to Say” menestyivät myös hyvin.
Hayes sairastui laajalle levinneeseen paksusuolensyöpään vuonna 2011 ja todettin parantuneeksi kolme vuotta myöhemmin.
Ensimmäinen omalla Conabor Records -levymerkillä julkaistu albumi oli vuonna 2015 ilmestynyt Go Live Your Life.
Diskografia (valikoima) > Studioalbumit

Old Enough to Know Better (1995)
On a Good Night (1996)
When the Wrong One Loves You Right (1998)
Highways and Heartaches (2000)
Place to Turn Around (2010)
Go Live Your Life (2015)
Old Country Song (2017)
Who Saved Who (2019)
Old Country Still Rocks (2023)
Ylikorpraali

Bundeswehrin ylikorpraalin sotilasarvomerkki
Saksan laivaston ylikorpraalin sotilasarvomerkki
Ylikorpraali on pääasiassa saksalainen sotilasarvo. Obergefreiter (lyhenne OGefr.) on Saksan ja Sveitsin armeijan sotilasarvo, joka on peräisin 1800-luvulta.
Nykyisessä Bundeswehrissä jokainen Gefreiter (korpraali) ylennetään yleensä Obergefreiteriksi kuuden kuukauden kuluttua. NATO-koodi on OR-3, mikä tekee Obergefreiteristä sotamiehen / lentomiehen / matruusin useimmissa joukoissa tai esim. korpraalin Australian ja Uuden-Seelannin joukoissa. Suomen puolustusvoimien alikersantin arvo on Nato-koodiltaan OR-4. Kuten kaikilla Saksan liittovaltion armeijan palveluksessa olevilla sotilailla, tämän sotilasarvon omaavilla sotilailla ei ole käskyvaltaa alempiin sotilasarvoihin (esimerkiksi Schütze tai Gefreiter), ellei korkeampi sotilasarvo sitä anna.
Bundeswehrissä alempi arvoaste on Gefreiter ja seuraava arvoaste Hauptgefreiter. Sveitsin armeijassa alempi arvoaste on myös Gefreiter, seuraava arvoaste on Korporal.
Historia

Arvoaste oli käytössä vain Saksan armeijan raskaassa tykistössä (Fußartillerie) ennen vuotta 1919, ja se otettiin yleisesti käyttöön Reichswehrin perustamisen myötä. Toisessa maailmansodassa sotilasarvo, joka käännettiin "vanhemmaksi korpraaliksi", annettiin yleensä sotilaille, jotka johtivat pieniä joukkoja, tai sotilaille, joilla oli gefreiterin tai sitä alempi arvo.  Tämä arvonimi myönnettiin sotilaille, jotka olivat suorittaneet merkittäviä saavutuksia.
Toisen maailmansodan aikana Saksan armeijasta melko suuri osa koostui asevelvollisista miehistä, erityisesti sodan loppuvuosina, jolloin asevelvollisuuslakeja tiukennettiin etenevän neuvostoarmeijan torjumiseksi. Saksan 13 miljoonasta sotilaasta 7,5 miljoonaa oli asevelvollisia miehiä, joista 2,2 miljoonaa oli Obergefreitereitä.
Sveitsin asevoimat

Sveitsin asevoimissa otettiin 1. tammikuuta 2004 pitkän pohdinnan jälkeen käyttöön Obergefreiterin (lyhyesti Obgfr) arvo. He ovat sotilaita, jotka hoitavat vastuutehtäviä tai toimivat ryhmän komentajan asemassa.
Walt Disney Concert Hall

Profiili
Illalla
Walt Disney Concert Hall on musiikkitalo Los Angelesissa. Rakennus vihittiin käyttöön 2003. Talon suunnitteli arkkitehti  Frank Gehry. Rakennuksessa esiintyy Los Angeles Philharmonic Orchestra, jota johti 1992–2009 Esa-Pekka Salonen ja vuodesta 2009 venezuelalainen Gustavo Dudamel.
Walt Disney Concert Hall on esiintynyt usein myös populaarikulttuurissa. Sen edustalla mm. kuvattiin yksi tosi-tv-sarjan The Contender jaksoista ja sen sisällä Num3roiden 3. kauden jakson One Hour päätöskohtaus, jossa FBI suorittaa panttivanginvaihdon kidnappaajan kanssa.
Aiheesta muualla

Kuvia tai muita tiedostoja aiheesta Walt Disney Concert Hall Wikimedia Commonsissa
Walt Disney Concert Hall (Arkistoitu – Internet Archive)
Los Angeles Music Center (Arkistoitu – Internet Archive)
Los Angeles Times
Kuvia: Arcspace.com
Lisää kuvia
14.07.2001
Welin

Welin, Velin on muun muassa seuraavien suomalaisten henkilöiden sukunimi:
Johan Welin (n. 1705–1744), Turun akatemian professori ja filosofi
Karl Alfred Welin (1868–1955), liikemies, omisti helsinkiläisen Brondinin kahvilan
Karl-Erik Welin (1934–1992), ruotsalainen säveltäjä, pianisti ja urkuri.<
Mari Velin, oik. Anne Maria Velin, o.s. Ahonen (s. 1956), runoilija ja opettaja
Per-Olof Welin (1927–2016), maisema- ja miljöövalokuvaaja
Teppo Velin (s. 1980), rumpali.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wade Redden

| Wade Redden |
| --- | --- |

Henkilötiedot
Syntynyt: 12. kesäkuuta 1977 (ikä 47) Lloydminster, SK, Kanada
Kansalaisuus:   Kanada
Jääkiekkoilija
Lempinimi:  Reds
Pelipaikka:  puolustaja
Maila:  vasen
Pituus:  188 cm
Paino:  95 kg
Pelinumero:  6
Pelaajaura
Pääsarjaura:  1996–2013
Seurat:  Ottawa Senators (NHL) New York Rangers (NHL)  Connecticut Whale (AHL) St. Louis Blues (NHL)   Boston Bruins (NHL)
NHL-varaus:  2. varaus, 1995 New York Islanders
| Mitalit> Maa:   Kanada.Miesten jääkiekko.Maailmanmestaruuskilpailut  | Mitalit> Maa:   Kanada.Miesten jääkiekko.Maailmanmestaruuskilpailut  | Mitalit> Maa:   Kanada.Miesten jääkiekko.Maailmanmestaruuskilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Itävalta 2005 | jääkiekko |  |
| Nuorten maailmanmestaruuskilpailut  | Nuorten maailmanmestaruuskilpailut  | Nuorten maailmanmestaruuskilpailut  |  |
|  Kultaa | Kanada 1996 | jääkiekko |  |
|  Kultaa | USA 1995 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2004 | jääkiekko |  |
Wade Redden (s. 12. kesäkuuta 1977 Lloydminster, Saskatchewan) on kanadalainen ammattilaisuransa lopettanut jääkiekkoilija. Taustaltaan hän kuuluu Pohjois-Amerikan alkuperäiskansoihin.
New York Islanders varasi Reddenin NHL:n varaustilaisuudessa vuonna 1995 ensimmäisellä kierroksella. Redden edusti Ottawaa 11 kauden ajan ennen siirtymistään New York Rangersiin. Hän edusti Rangersia kaudet 2008–2010 ja Rangersin farmijoukkuetta Connecticut Whalea kaudet 2010–2012. Kauden 2012–2013 alkua viivästyttäneen työsulun päätyttyä Redden teki sopimuksen St. Louis Bluesin kanssa. Huhtikuussa 2013 hän siirtyi Boston Bruinsiin.
Saavutukset

WHL:n vuoden tulokas, vuonna 1994
WHL Idän toinen tähdistökentällinen, vuonna 1995
WHL Idän ensimmäinen tähdistökentällinen, vuonna 1996
Memorial Cupin tähdistökentällinen, vuonna 1996
NHL Plus/Minus Award, vuonna 2006
Voima ja kunnia

| Voima ja kunnia Kumikameli |
| --- | --- | --- |

Studioalbumin tiedot
 Äänitetty : kevät 2010
 Studio : TSG-Studio
 Julkaistu: 19. toukokuuta 2010
 Formaatti: CD
 Tuottaja(t): Kimmo Perkkiö & Kumikameli
 Tyylilaji: hard rock, heavy metal
 Kesto: 49.23
 Levymerkki: Stupido Twins
Kumikamelin muut julkaisut
| Sulaa kultaa 2008 | Voima ja kunnia 2010 | Kultainen python (EP) 2014 |
Voima ja kunnia on Kumikamelin kolmastoista studioalbumi, joka julkaistiin 19. toukokuuta 2010. Yhtyeen keulahahmon Jarmo Koposen mukaan albumi sisältää vähemmän hardcore punk -vaikutteita kuin kaksi aikaisempaa albumia ja aikaisemmasta tuotannosta poiketen kappaleissa on käytetty muun muassa puhallin- ja jousisoittimia. Albumin kappale ”Loinen” on ollut ladattavissa ilmaiseksi yhtyeen kotisivuilta huhtikuusta 2010 alkaen.
Kappaleet

Cafè aulaitia ja latteuksia – 2.05
Kukkia – 2.46
Prinsessa – 2.29
Loinen – 3.06
Lasileuka – 2.44
Tuli – 2.59
Hemmetti – 5.27
Nalle – 2.05
Peikko – 3.13
Nurkat ja kolot – 2.50
Tehdas – 2.25
Vitsa – 2.13
Nujerran sinut – 2.19
Rotta – 4.31
Voima ja kunnia – 8.11
Kokoonpano

Jarmo Koponen – laulu, koskettimet
Jussi Musikka – kitarat, taustalaulu
Jouni Vento – basso, taustalaulu
Olli-Matti Wahlström – rummut
Arvostelut

Desibeli.net:
Soundi:
V2.fi:
Yhdystie 2194

Yhdystie 2194 alkupisteessään Kiukaisissa.
Yhdystie 2194 on tie, joka kulkee Euran Kiukaisista Kokemäen Järilään. Tien pituus on 12 kilometriä.
Kiukaisten kylästä aina Euran ja Kokemäen kuntarajalle asti tie kulkee nimellä Harolantie. Tästä loppumatkan ajan tie kulkee nimellä Järilänvuorentie.
Nähtävyydet

Kiukaisten kylässä tie ohittaa sen alkupäässä Kiukaisten kirkon. Vajaan kilometrin päässä Euran rajalta Kokemäen suuntaan tie ylittää historiallisen Huovintien.
Walt Disney Animation Studios

| Walt Disney Animation Studios |
| --- | --- |

Perustettu:  1923
Perustaja:  Walt Disney   Roy Oliver Disney   Ub Iwerks
Avainhenkilöt:  Clark Spencer (presidentti)
Tuotteet:  Animaatioelokuvat
Emoyhtiö:  Walt Disney Studios
Omistaja:  The Walt Disney Company
Kotisivu:  www.disneyanimation.com
Infobox OKVirheellinen NIMI-arvo: 
Walt Disney Animation Studios, joskus vain Disney Animation, on yhdysvaltalainen animaatiostudio, joka valmistaa piirrosanimaatioita The Walt Disney Companylle. Studion perusti Walt Disney ja Roy Oliver Disney 16. lokakuuta 1923 ja on yksi maailman vanhimmista animaatiostudioista. Studio oli ennen Walt Disney Productions ja Walt Disney Feature Animation, ja vuonna 2007 studio nimitettiin Walt Disney Animation Studiosiksi. Se on tuottanut perustamisen jälkeen yli 65 elokuvaa, joista uusin on vuonna 2023 julkaistava Toive.
Elokuvat

Studio tuotti aluksi lyhytelokuvia, kunnes ensimmäinen täyspitkä animaatioelokuva Lumikki ja seitsemän kääpiötä julkaistiin vuonna 1937.